আজেন্টিনা-ব্রাজিলের প্রসঙ্গ এলে সংগত কারণে শুরু হয় দুই দেশের দুই কিংবদন্তি পেলে ও ম্যারাডোনার মধ্যে কে শ্রেষ্ঠ তা নিয়ে ভক্ত-সমর্থকদের নানা বাহাস। কারো দৃষ্টিতে সর্বকালের সেরা খেলোয়াড় পেলে, আবার কারো দৃষ্টিতে ম্যারাডোনা। বলাই বাহুল্য, তাদের দুজনের মধ্যে আসলে কে সেরা এ নিয়ে রয়েছে নানা বিতর্ক। তবে অনেকেই একবাক্যে স্বীকার করে নিয়েছেন, নিজেদের সময় তারা দুজনই সেরা। কিন্তু তাও যেন উভয় দেশের সমর্থকরা মানতে নারাজ। এ বিতর্কের সুরাহা করতে ২০০০ সালে ফিফা ভোটাভুটির ব্যবস্থা করেছিল। ইন্টারনেটের এ ভোটের ফল দেখে ফিফার চক্ষু ছানাবড়া! তাদের ভাবনায় ছিল জোর প্রতিদ্বন্দ্বিতা হবে ভোটে। কিন্তু পেলে সেখানে পাত্তাই পায়নি। ম্যারাডোনা যেখানে ৫৩ দশমিক ৬ ভাগ ভোট পেলেন, সেখানে পেলের দিকে জমা পড়ল মাত্র ১৮ দশমিক ৫৩ ভাগ ভোট। এমন ফলাফল মোটেই প্রত্যাশা করেনি ফিফা। তাই আবার ভোটের আয়োজন করল। এবার আর ইন্টারনেটে নয়, ফিফা ‘ফুটবল ফ্যামিলি’ নামে একটা কমিটি তৈরি করল। তারাই থাকল শতাব্দীর সেরা খেলোয়াড় নির্বাচনে। এবার আর ম্যারাডোনা নয়, নির্বাচিত হলো পেলে। তবে এ ফল মেনে নেয়নি ম্যারাডোনার সমর্থকরা। আর্জেন্টিনারা এ ফলাফলকে তামাশা বলে আখ্যায়িত করল। বলতে শুরু করল, এটা পেলের প্রতি ফিফার প্রতিদান। কারণ, ফিফা তাদের সব কাজেই পেলের সমর্থন পেয়ে এসেছে। আর সম্পূর্ণ উল্টো ম্যারাডোনা। তিনি কোনো কাজেই ফিফাকে সমর্থন দেননি, বরং সুযোগ পেলেই ফিফার মু-ুপাত ছাড়েননি এবং এখনো তাই করেন। সে তুলনায় পেলে অনেক নমনীয়। যাই হোক, পেলে ও ম্যারাডোনার মধ্যে শ্রেষ্ঠত্বের বিতর্ক এখনো শেষ হয়নি। বরং দিনে দিনে তাতে আরো ঘৃতাহুতি দেওয়া হচ্ছে।